Convenio da Universidade da Coruña con

para a realización de prácticas académicas externas curriculares e extracurriculares do alumnado da Universidade da Coruña.

A Lei 6/2013, do 13 de xuño, do Sistema Universitario de Galicia, derivada da adaptación ao espazo europeo de educación superior (EEES), pon unha especial énfase na realización por parte do alumnado universitario de prácticas externas en entidades públicas e privadas, nacionais ou internacionais desde a consciencia de que unha combinación dunha axeitada formación teórica universitaria co coñecemento aplicado das técnicas e das metodoloxías desenvolvidas no campo profesional constitúe a base máis sólida para a súa formación integral ao capacitalo para a súa futura inserción no mercado laboral. Por este motivo,

# COMPARECEN

Por unha banda, D. Julio E. Abalde Alonso, reitor da Universidade da Coruña, con sede na rúa da Maestranza 9, 15001 A Coruña, e CIF Q6550005J. Actúa en nome e representación da nomeada institución, no uso das atribucións que lle confire o art.

36.1.f) dos seus Estatutos, aprobados polo Decreto 101/2004, do 13 de maio, da Xunta de Galicia, modificado polo Decreto 194/2007, do 11 de outubro, que outorga ao reitor a facultade de asinar convenios en nome da Universidade da Coruña.

CP

Provincia

oación

e sede en

e e representación da entidade

en

DNI

ola outra D./Dª.

E, p nom CIF

Pob

As dúas entidades recoñécense respectivamente personalidade, capacidade e competencia para outorgar este convenio, polo que

# ACORDAN

O establecemento dun convenio de colaboración educativa para a realización de prácticas académicas externas (curriculares e extracurriculares) ao abeiro do Real decreto 592/2014, do 11 de xullo, polo que se regulan as prácticas académicas externas do alumnado universitario, e do Regulamento de prácticas académicas externas da UDC, aprobado polo Consello de Goberno o 23 de abril de 2013, e modificado polos acordos do Consello de Goberno do 27 de febreiro de 2015, o 29 de setembro de 2015, o 29 de maio de 2018 e o 4 de xuño de 2019, de acordo coas seguintes

1

# CLÁUSULAS

**PRIMEIRA. Obxecto**

Este convenio ten por obxecto posibilitar que o alumnado das titulacións impartidas na Universidade da Coruña (en diante, a UDC) faga prácticas externas (curriculares e extracurriculares) dentro dos programas de cooperación educativa promovidos pola empresa (en diante, a Entidade).

# SEGUNDA. Persoas beneficiarias e requisitos

Poderán ser beneficiarios deste convenio os seguintes tipos de alumnado:

1. O alumnado da UDC matriculado nas titulacións oficiais de grao ou de mestrado universitario que cumpra cos requisitos establecidos.
2. O alumnado doutras universidades españolas ou estranxeiras que estea a realizar estadías de estudo na UDC en programas de mobilidade académica ou por medio de convenios bilaterais, sempre que as normas que regulen eses programas e convenios ou os regulamentos internos de aplicación non dispoñan outra cousa.

O alumnado beneficiario deberá cumprir os seguintes requisitos:

1. Nas prácticas curriculares estarase ao disposto no plan de estudos de cada titulación.
2. Canto ás prácticas extracurriculares, o alumnado deberá cumprir estas condicións:
	* Estar matriculado na ensinanza á cal se vinculen as competencias básicas,

xenéricas e específicas que se adquirirán.

* + Ter superado o 50% dos créditos necesarios para obter o título de grao, incluídos, como mínimo, todos os créditos de formación básica. No caso de alumnado de mestrado a porcentaxe anterior será do 25%. No caso doutros programas formativos o/a alumno/a terá que estar matriculado/a no programa de que se trate.
	+ Non superar a duración en horas establecida no art. 14 do Regulamento de prácticas curriculares e extracurriculares da UDC no mesmo ano académico. De existiren vacantes na oferta de prácticas extracurriculares, formarase unha listaxe de agarda en que poderá participar o alumnado que superase estas horas.
	+ Estar matriculado de forma oficial (matrícula ordinaria) segundo o procedemento establecido pola UDC.

Non poderá ser beneficiario destas prácticas o alumnado que manteña algunha relación contractual coa Entidade, agás no caso das prácticas curriculares sempre e cando se conte coa autorización do/a vicerreitor/a con competencias en materia de estudantes, logo do informe da Comisión de Prácticas da UDC.

# TERCEIRA. Duración

1. Prácticas curriculares: terán a duración que estableza o plan de estudos correspondente nos termos dispostos no art. 14.5 do Real decreto 822/2021, de 28 de setembro, polo que se establece a organización das ensinanzas universitarias e

do procedemento de aseguramento da súa calidade, ou norma posterior que o substitúa. As prácticas levaranse a cabo de conformidade co calendario aprobado polo

Consello de Goberno para cada curso académico. 2

1. Prácticas extracurriculares: durante o período lectivo as prácticas extracurriculares non excederán as 750 horas, sumadas as prácticas curriculares e extracurriculares, atendendo ao disposto no art. 14 do Regulamento de prácticas académicas externas do alumnado da UDC, cunha distribución horaria que permita a dedicación simultánea aos estudos e ás prácticas.
2. Con carácter xeral, a distribución horaria das prácticas externas establecerase de acordo coas súas características e a dispoñibilidade da Entidade. En calquera caso, os horarios serán compatibles coa actividade académica, formativa e de representación e participación que o alumnado desenvolva na UDC.
3. Excepcionalmente, nos casos en que o alumnado teña unha carga lectiva moi reducida para finalizar a súa titulación oficial, poderá realizarse unha xornada ampla, sen superar as 40 horas semanais e 8 diarias e sempre coa autorización da persoa titora académica.

# CUARTA. Dereitos e obrigas do alumnado

Durante as prácticas, o alumnado comprometerase a cumprir as condicións concretas que se sinalen para elas; a efectuar as actividades que a Entidade lle encomende dentro do proxecto formativo fixado; a respectar os regulamentos e as normas da Entidade; a gardar unha absoluta confidencialidade sobre os acontecementos e os documentos da Entidade, mesmo unha vez finalizado o período de prácticas, e a manter o contacto coas persoas designadas como titoras.

Ao alumnado garantiránselle, en todo caso, os dereitos previstos no art. 9 do Real decreto 592/2014, do 11 de xullo, así como os permisos que recoñeza a normativa vixente.

Unha vez finalizado o período de prácticas, o alumnado elaborará unha memoria final que entregará á persoa titora do seu centro. Na devandita memoria final deberán recollerse as seguintes informacións:

1. Datos persoais.
2. Entidade colaboradora en que levou a cabo as prácticas e onde está situada.
3. Descrición concreta e detallada das tarefas desenvolvidas na Entidade, con indicación do(s) departamento(s) da Entidade en que se realizaron.
4. Valoración das tarefas executadas e dos coñecementos e competencias adquiridos en relación cos seus estudos universitarios.
5. Relación dos problemas que se lle presentaron e dos procedementos que se seguiron para resolvelos.
6. Contribución que supoñen as prácticas en materia de aprendizaxe.
7. Avaliación das prácticas e suxestións de mellora.
8. Outros aspectos que o centro considere relevantes de cara á formación do alumnado.

# QUINTA. Dereitos e deberes da Entidade

3

A Entidade comprométese a fixar, conxuntamente coa UDC, o proxecto formativo que efectuará cada estudante, e a respectar os dereitos do alumnado no que atinxe á protección de datos de carácter persoal. En todo caso, o proxecto formativo cumprirá cos principios de inclusión, igualdade de oportunidades, non discriminación e accesibilidade universal.

As tarefas que levará a cabo o alumnado en prácticas estarán relacionadas co seu nivel de estudos e de formación académica.

A Entidade expedirá un certificado acreditativo da realización das prácticas e das súas características para o alumnado. Alén disto, remitirá ao centro debidamente cuberto o informe de seguimento final das prácticas, en que deberán constar, entre outros, estes aspectos:

1. Capacidade técnica.
2. Capacidade de aprendizaxe.
3. Administración e organización dos traballos.
4. Habilidades de comunicación oral e escrita. No caso do alumnado con discapacidade e dificultades de expresión oral, cumprirá indicar o seu grao de autonomía para esta habilidade e se require algún tipo de apoio técnico ou humano.
5. Sentido da responsabilidade.
6. Facilidade de adaptación.
7. Creatividade e iniciativa.
8. Implicación persoal.
9. Motivación.
10. Receptividade ás críticas.
11. Puntualidade.
12. Relación coa contorna laboral.
13. Capacidade de traballo en equipo.
14. No caso das prácticas curriculares, valoraranse ademais as competencias previstas no proxecto formativo.

# SEXTA. Relación entre a Entidade e o alumnado en prácticas

Das prácticas non se derivarán as obrigas propias dun contrato laboral e tampouco terán ningunha dotación económica obrigatoria por parte da Entidade, malia que se poderá prever unha asignación para o/a alumno/a en concepto de bolsa ou axuda ao estudo. Neste caso, a Entidade deberá dar de alta na Seguridade Social o alumnado e cotizar por el nos termos previstos polo Real decreto 1493/2011, do 24 de outubro, polo que se regulan os termos e as condicións de inclusión no réxime xeral da Seguridade Social das persoas que participen en programas de formación, e a normativa que o desenvolva, sen prexuizo que poidan ser asumidas pola FUAC (Fundación Universidade da Coruña), medio propio e servizo técnico da UDC, ou outras entidades que teñen tal condición.

A Entidade poderá interromper as prácticas cando considere que o alumnado vulnerou gravemente as súas obrigas, o que lle comunicará á persoa que fose designada como titora por parte do centro da UDC.

A realización das prácticas non supón en ningún caso o establecemento dun vínculo laboral coa Entidade. O alumnado e a Entidade non poderá subscribir ningunha4 relación contractual, nin sequera baixo as modalidades de contrato en prácticas ou

para a formación previstas nos artigos 11 e 12 do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores. Xa que logo, o/a estudante acollido/a a este réxime de prácticas queda excluído da lexislación laboral.

Se o/a estudante se incorpora á Entidade ao acabar os seus estudos, o tempo de prácticas non computará para os efectos de antigüidade nin eximirá do período de proba, agás que o convenio colectivo de aplicación estipule algo distinto.

Sen prexuízo do disposto no parágrafo primeiro desta cláusula, aos efectos do disposto na alínea 3, letra b, da Disposición Adicional Quinta do Real Decreto-Lei 28/2018, de 28 de decembro, para a revalorización das pensións públicas e outras medidas urxentes en materia social, laboral e de emprego, a Entidade non asumirá en ningún caso a cotización á Seguridade Social do alumnado en prácticas que acolla en virtude do presente convenio.

# SÉTIMA. Titoría

O alumnado en prácticas que se acolla a este programa disporá dunha titoría académica e outra profesional. A persoa que exerza como titora académica será designada polo centro da UDC en que curse os seus estudos entre o seu profesorado, mentres que a que exerza como titora profesional, con competencias profesionais na área, será designada pola Entidade.

As persoas titoras supervisarán as funcións levadas a cabo polo alumnado durante as súas prácticas, asistirano no que for necesario e avaliarán o seu aproveitamento das prácticas.

As persoas titoras académicas e profesionais poderán obter da UDC o recoñecemento da súa actividade, de conformidade coa normativa interna de aplicación. Igualmente, deberán cumprir as obrigas previstas nos capítulos IV e V do Regulamento de prácticas académicas externas do alumnado da UDC.

# OITAVA. Seguro escolar

O alumnado da UDC menor de 28 anos está cuberto polo seguro escolar obrigatorio que paga coa matrícula. Aquel maior de 28 anos deberá contratar, de ser o caso, o seguro Hac Luce Accidentes, que tamén poderá ser contratado polo resto do alumnado. A maiores, a Entidade colaboradora poderá subscribir ao seu cargo un seguro adicional para o/a alumno/a.

No caso de prácticas no estranxeiro é imprescindible asinar unha póliza de seguro para o período de prácticas que cubra, como mínimo, os riscos sanitarios e de accidentes que inclúa a repatriación. Os gastos da dita póliza correrán a cargo do alumnado. A responsabilidade civil por danos a terceiros en que eventualmente se puidese incorrer quedará cuberta pola póliza que a UDC ten subscrita para os efectos.

# NOVENA. Remisión ao anexo

Para cada práctica individual formalizaranse os anexos a este convenio que corresponda, de acordo co modelo adxunto no Anexo I. En cada anexo figurarán os datos do convenio de referencia; os datos persoais do/a alumno/a; o lugar en que

5

terán lugar as prácticas; o total de horas e a súa distribución temporal; o proxecto formativo obxecto das prácticas do/a alumno/a; a posible bolsa ou axuda ao estudo que percibirá e o tipo de seguro que lle dará cobertura.

Os anexos serán asinados polo alumnado adxudicatario, unha persoa representante da Entidade e outra representante do centro en que se impartan os seus estudos ou da titulación que curse.

En caso de incumprimento, a Entidade poderá instar a rescisión anticipada das prácticas.

O recoñecemento académico das prácticas externas extracurriculares realizarase de acordo coas normas e os procedementos establecidos pola UDC, e incorporarase ao suplemento europeo ao título (SET) de conformidade coa normativa de aplicación.

# DÉCIMA. Réxime xurídico e resolución de conflitos

As cuestións litixiosas que xurdan no tocante á interpretación, a modificación, a resolución e os efectos deste convenio serán resoltas de mutuo acordo polas partes.

En defecto de acordo entre as partes, as discrepancias resolveranse mediante arbitraxe nos termos previstos pola Lei 60/2003, do 23 de decembro.

O marco legal que regula as prácticas externas está definido no que dispón o Real decreto 592/2014, do 11 de xullo, o Real decreto 822/2021, de 28 de setembro; o Regulamento de prácticas académicas externas do alumnado da UDC; o disposto no plan de estudos de cada titulación e a normativa propia de cada centro; a regulación específica daquelas prácticas a que afecten programas de ámbito autonómico ou estatal de fomento das prácticas académicas externas no Sistema Universitario Galego ou nun ámbito competencial superior (sen prexuízo da aplicación da normativa da UDC); as normas establecidas nos programas e convenios que amparen as prácticas internacionais, e as contidas nos regulamentos internos sobre mobilidade internacional.

# DÉCIMO PRIMEIRA. Vixencia

Este convenio,que deixa sen efectos os convenios anteriores subscritos no marco dos programas de cooperación educativa para a realización de prácticas académicas externas, entrará en vigor no momento da firma e a duración será de catro anos.

As partes poderán acordar unanimemente a súa prórroga por un período de até catro anos adicionais ou a súa extinción en calquera momento antes do seu termo.

Así mesmo, calquera das partes poderá denunciar este convenio, o que deberá comunicar á outra parte por escrito con tres meses de antelación á data en que se desexe dalo por rematado. A denuncia do convenio non afectará ás prácticas que se estean a realizar no memento de efectuala.

# DÉCIMO SEGUNDA. Protección de datos

A sinatura dun convenio de cooperación educativa de prácticas externas e os seus anexos implica a aceptación do contido do aquí recollido e a autorización para o tratamento dos datos persoais do alumnado coa finalidade exclusiva de xestionar as prácticas e o seguimento da súa inserción laboral. 6

A UDC e as entidades que traten os datos persoais con esta finalidade gardarán o deber de confidencialidade sinalado no art. 5 da Lei orgánica 3/2018, do 5 de decembro, de protección de datos persoais e garantía dos dereitos dixitais. Igualmente, garantirán o exercicio dos dereitos recoñecidos por esta lei ás persoas interesadas. O tratamento para calquera outro fin requirirá o consentimento expreso das persoas titulares, nos termos da normativa de protección de datos persoais.

# DÉCIMO TERCEIRA. Comisión mixta paritaria

Constitúese unha comisión mixta paritaria para o seguimento deste convenio, formada pola persoa que exerce o cargo de vicerreitor/a con competencias en materia de estudantes da UDC ou a persoa en quen delegue e pola persoa designada pola Entidade ou a persoa en quen delegue.

A dita comisión encargarase da vixiancia e o seguimento do cumprimento do convenio e da resolución das dúbidas e os conflitos que poidan xurdir na súa interpretación e aplicación

En proba de conformidade, asínase este convenio, para un só efecto, no lugar e a data que se indican a seguir:

A Coruña, de de

Pola UDC Pola Entidade

Asdo.: Julio E. Abalde Alonso Reitor da UDC

Asdo.: Cargo:

7